
PATVIRTINTA

Valstybinio socialinio draudimo fondo 

valdybos prie Socialinės apsaugos ir 

darbo ministerijos direktoriaus

2016 m. gruodžio 23 d. įsakymu Nr. V-687
VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS ĮMOKŲ ADMINISTRAVIMO SKYRIAUS NUOSTATAI
I SKYRIUS
BENDROSIOS NUOSTATOS

1. Valstybinio socialinio draudimo fondo valdybos prie Socialinės apsaugos ir darbo ministerijos Įmokų administravimo skyriaus nuostatai (toliau – Nuostatai) nustato Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) Įmokų administravimo skyriaus (toliau – Skyrius) statusą, uždavinius, funkcijas, teises, veiklos organizavimą ir veiklos kontrolę.
Punktas pakeistas:

Nr. V-634, 2017 m. gruodžio 12 d. 

2. Skyrius yra Fondo valdybos administracijos padalinys, pavaldus Fondo valdybos direktoriaus pavaduotojui pagal kuravimo sritį (toliau – direktoriaus pavaduotojas).

3. Skyrius savo veikloje vadovaujasi Lietuvos Respublikos Konstitucija, Europos Sąjungos teisės aktais, Lietuvos Respublikos tarptautinėmis sutartimis, Lietuvos Respublikos įstatymais, kitais Lietuvos Respublikos Seimo priimtais teisės aktais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Valstybinio socialinio draudimo fondo tarybos nutarimais, Fondo valdybos nuostatais, Fondo valdybos direktoriaus įsakymais, reglamentuojančiais valstybinio socialinio draudimo paslaugų teikimą, kitais teisės aktais, susijusiais su nustatytų funkcijų vykdymu, ir šiais Nuostatais.

4. Skyriaus struktūra nustatoma vadovaujantis Lietuvos Respublikos viešojo administravimo įstatymu ir Fondo valdybos direktoriaus patvirtintu Fondo valdybos pareigybių sąrašu. Skyriaus valstybės tarnautojų ir darbuotojų, dirbančių pagal darbo sutartis (toliau – valstybės tarnautojai ir darbuotojai), kompetenciją, funkcijas, pavaldumą nustato jų pareigybių aprašymai.

II SKYRIUS

SKYRIAUS UŽDAVINIAI IR FUNKCIJOS

5. Pagrindiniai Skyriaus uždaviniai yra:

5.1. užtikrinti ir kontroliuoti įmokų priskaičiavimo ir pervedimo į Valstybinio socialinio draudimo fondą, Privalomojo sveikatos draudimo fondą, Garantinį fondą ir Ilgalaikio darbo išmokų fondą (toliau – Fondai) procesus;
5.2. užtikrinti ir kontroliuoti nesumokėtų įmokų sumų, išmokėtų vaikų išlaikymo išmokų bei pagal Lietuvos Respublikos vaikų išlaikymo išmokų įstatymą paskirtų ir išmokėtų išmokų (toliau – išmokėtos vaikų išlaikymo išmokos), delspinigių, palūkanų ir baudų išieškojimo procesus.

Papunktis pakeistas:

Nr. V-361, 2026 m. liepos 27 d. 

6. Įgyvendindamas jam nustatytus uždavinius, Skyrius vykdo šias funkcijas: 

6.1. koordinuoja įmokų priskaičiavimo, jų pervedimo į Fondus bei nesumokėtų įmokų sumų, išmokėtų vaikų išlaikymo išmokų, delspinigių, palūkanų ir baudų išieškojimo procesus;
Papunktis pakeistas:

Nr. V-634, 2017 m. gruodžio 12 d. 

6.2. kontroliuoja Valstybinio socialinio draudimo fondo valdybos teritorinių skyrių (toliau – Fondo valdybos teritoriniai skyriai) atstovavimą įmonių bankroto ir restruktūrizavimo bylose;

6.3. analizuoja gautą informaciją apie Valstybinės mokesčių inspekcijos prie Finansų ministerijos atliekamus įmokų priskaičiavimo teisingumo patikrinimus, draudėjų įsiskolinimą Fondams praleistais mokėjimo terminais, Fondo valdybos teritorinių skyrių atliktą darbą taikant priverstinio poveikio priemones ir išieškant įmokų arba išmokėtų vaikų išlaikymo išmokų įsiskolinimą;
Papunktis pakeistas:

Nr. V-634, 2017 m. gruodžio 12 d. 

6.4. nagrinėja Fondo valdybos teritorinių skyrių pateiktą draudėjų medžiagą dėl įmokų ir delspinigių įsiskolinimo mokėjimo už apdraustuosius atidėjimo, ar atleidimo nuo priskaičiuotų delspinigių ir baudų mokėjimo arba Fondo valdybos teritorinių skyrių pateiktą vaikų išlaikymo išmokų skolininkų medžiagą dėl išmokėtų vaikų išlaikymo išmokų atidėjimo;
Papunktis pakeistas:

Nr. V-634, 2017 m. gruodžio 12 d. 

6.5. kontroliuoja ir analizuoja įmokų, baudų ir delspinigių bei išmokėtų vaikų išlaikymo išmokų įsiskolinimo mokėjimo atidėjimo sutarčių vykdymą;
Papunktis pakeistas:

Nr. V-634, 2017 m. gruodžio 12 d. 

6.6. analizuoja informaciją apie įmones, kurioms iškeltos bankroto bylos, jų skaičių ir skolos Fondams dydį ir jo kitimą, apie Fondo valdybos teritorinių skyrių iniciatyva iškeltas ir baigtas bankroto bylas;

6.7. rengia ir nustatytais terminais teikia Fondo valdybos vadovybei ataskaitas apie įsiskolinimo praleistais mokėjimo terminais kitimą, draudėjams taikytas priverstinio poveikio priemones, gautas pajamas, iškeltas ir baigtas bankroto bylas, atidėtą įmokų, delspinigių, palūkanų ir baudų įsiskolinimo mokėjimą;
Papunktis pakeistas:

Nr. V-214, 2018 m. gegužės 21 d. 
6.8. nagrinėja Fondo valdybos teritorinių skyrių pateiktus siūlymus ir teikia Skyriaus išvadas dėl priskaičiuotų įmokų, delspinigių, palūkanų ir baudų bei išmokėtų vaikų išlaikymo išmokų, kurių išieškojimas yra neįmanomas, pripažinimo beviltiškomis ir skolų Fondams nurašymo, pasibaigus įmonei po bankroto ar mirus fiziniam asmeniui;
Papunktis pakeistas:

Nr. V-634, 2017 m. gruodžio 12 d. 
6.9. Neteko galios.
Papunkčio naikinimas:

Nr. V-361 , 2026 m. liepos 27 d.

6.10. užtikrina valstybinį socialinį draudimą reglamentuojančių Europos Tarybos reglamentų 883/2004/EB ir 987/2009/EB (1408/71/EEB ir 574/72/EEB) nuostatų įgyvendinimą, organizuojant, koordinuojant ir kontroliuojant valstybinio socialinio draudimo įmokų už apdraustuosius priskaičiavimo, sumokėjimo ir išieškojimo į Fondus procesus;
6.11. vykdo Fondo valdybai priskirtas kompetentingos įstaigos funkcijas persiunčiant įmokų išieškojimo dokumentus, teikiant Europos Sąjungos, Europos Ekonominės Erdvės valstybių arba Šveicarijos Konfederacijos kompetentingoms institucijoms informaciją įmokų administravimo klausimais, pranešant apie dokumentus ir sprendimus, susijusius su pretenzijomis;
6.12. Neteko galios.
Papunkčio naikinimas:

Nr. V-224, 2020 m. gegužės 29 d.

6.13. teikia tarnybinę pagalbą kitiems Fondo valdybos administracijos padaliniams Skyriaus kompetencijai priskirtais klausimais;

6.14. Neteko galios.
Papunkčio naikinimas:

Nr. V-224, 2020 m. gegužės 29 d.

6.15. teikia nurodymus Fondo valdybos teritoriniams skyriams dėl valstybinį socialinį draudimą reglamentuojančių teisės aktų taikymo Skyriaus kompetencijai priskirtais klausimais;
Papunktis pakeistas:

Nr. V-224, 2020 m. gegužės 29 d.
6.16. teikia pasiūlymus atsakingam Fondo valdybos skyriui dėl poreikio informuoti klientus apie teisės aktų, susijusių su Skyriui nustatytų funkcijų vykdymu, pokyčius ar būtinybės naują teisės aktą įtraukti į Apdraustųjų, išmokų gavėjų ir draudėjų informavimo interaktyvių elektroninių paslaugų sistemos (toliau – ADIS) stebimų teisės aktų sąrašą pagal Skyriaus kompetenciją;

6.17. teikia pasiūlymus atsakingam Fondo valdybos skyriui dėl ADIS veiklos taisyklių papildymo, keitimo ir jų taikymo pagal Skyriaus kompetenciją;

6.18. dalyvauja teikiant Fondo valdybos informacinės sistemos duomenis valstybės institucijoms bei įstaigoms, kitiems duomenų gavėjams bei gauna, naudoja ir teikia Fondo valdybos teritoriniams skyriams registrų, valstybės institucijų bei įstaigų informacinių sistemų duomenis įstatymų ir kitų teisės aktų nustatyta tvarka Skyriaus kompetencijai priskirtais klausimais;
6.19. koordinuoja Lietuvos Respublikos civilinį procesą reglamentuojančių Europos Sąjungos ir tarptautinės teisės aktų įgyvendinimo įstatymu Fondo valdybai priskirtų centrinės institucijos funkcijų pagal 2008 m. gruodžio 18 d. Tarybos reglamentą (EB) 4/2009 dėl jurisdikcijos, taikytinos teisės, teismo sprendimų pripažinimo ir vykdymo bei bendradarbiavimo išlaikymo prievolių srityje bei pagal 2007 m. lapkričio 23 d. Hagos konvenciją dėl tarptautinių vaikų ir kitokių šeimos išlaikymo išmokų išieškojimo įgyvendinimą.

Papildyta papunkčiu: 

Nr. V-214, 2018 m. gegužės 21 d.
7. Skyrius taip pat atlieka šias funkcijas:

7.1. Neteko galios.
Papunkčio naikinimas:

Nr. V-224, 2020 m. gegužės 29 d.

7.2. rengia teisės aktų ir kitų dokumentų projektus pagal Skyriaus kompetenciją;

7.3. Fondo valdybos direktoriui ar Fondo valdybos direktoriaus pavaduotojui pavedus, nagrinėja prašymus ir paklausimus bei rengia atsakymų į juos projektus;

Papunktis pakeistas:

Nr. V-361 , 2026 m. liepos 27 d.

7.4. dalyvauja įgyvendinant veiklos planavimo, rizikos, kokybės valdymo, korupcijos prevencijos ir Skyriaus dokumentų tvarkymo ir apskaitos procedūras;

Papunktis pakeistas:

Nr. V-361 , 2026 m. liepos 27 d.

Įsigalioja 2026  m. spalio 1 d.
7.5. konsultuoja Fondo valdybos ir Fondo valdybos teritorinių skyrių (toliau kartu – Fondo administravimo įstaigos) valstybės tarnautojus ir darbuotojus, teikia metodinę pagalbą
 Fondo administravimo įstaigų tarnautojams ir darbuotojams pagal Skyriaus kompetenciją;
Papunktis pakeistas:

Nr. V-224, 2020 m. gegužės 29 d.
7.6. rengia užsakymus Fondo valdybos informacinės sistemos keitimui ir tobulinimui, dalyvauja testuojant Fondo valdybos informacinės sistemos keitimus; 
Papunktis pakeistas:

Nr. V-224, 2020 m. gegužės 29 d.
7.7. nustato Skyriaus poreikį pirkimams ir teikia paraiškas pirkimų planui sudaryti (papildyti), rengia perkamų prekių, paslaugų ir darbų viešojo pirkimo paraiškas, dalyvauja viešojo pirkimo procedūrose arba jas vykdo;
Papunktis pakeistas:

Nr. V-224, 2020 m. gegužės 29 d.
7.8. bendradarbiauja su valstybės valdžios ir valdymo institucijomis bei įstaigomis, savivaldybių institucijomis ir įstaigomis bei kitomis įstaigomis, įmonėmis ar organizacijomis pagal Skyriaus kompetenciją;

7.9. atstovauja Fondo valdybai valstybės valdžios ir valdymo institucijose bei įstaigose, savivaldybių institucijose ir įstaigose, kitose įstaigose, įmonėse bei organizacijose pagal Skyriaus kompetenciją, Fondo valdybos direktoriui pavedus;

7.10. vykdo kitas teisės aktų nustatytas funkcijas, Fondo valdybos direktoriaus pavedimus.

III SKYRIUS

SKYRIAUS TEISĖS

8. Skyrius, įgyvendindamas jam nustatytus uždavinius ir vykdydamas nustatytas funkcijas, turi teisę: 

8.1. teikti siūlymus Fondo valdybos direktoriui ar Fondo valdybos direktoriaus pavaduotojui dėl teisės aktų ir kitų dokumentų tobulinimo;
8.2. gauti iš Fondo valdybos administracijos padalinių ir Fondo valdybos teritorinių skyrių pasiūlymus, pastabas ar išvadas dėl Skyriaus rengiamų teisės aktų ir kitų dokumentų projektų;
Papunktis pakeistas:

Nr. V-224, 2020 m. gegužės 29 d.
8.3. gauti Skyriaus funkcijoms vykdyti reikalingą informaciją iš Fondo valdybos administracijos padalinių ir Fondo valdybos teritorinių skyrių.
Papunktis pakeistas:

Nr. V-224, 2020 m. gegužės 29 d.
IV SKYRIUS

SKYRIAUS VEIKLOS ORGANIZAVIMAS

9. Skyriaus darbas organizuojamas vadovaujantis Fondo valdybos metiniais ir kitais veiklos planais, šiais Nuostatais, Fondo valdybos direktoriaus, Fondo valdybos direktoriaus pavaduotojo pavedimais.
Punktas pakeistas:

Nr. V-224, 2020 m. gegužės 29 d.
10. Skyriui vadovauja ir jo veiklą organizuoja Skyriaus vedėjas (toliau – Vedėjas).

11. Vedėjas yra tiesiogiai pavaldus Fondo valdybos direktoriaus pavaduotojui.

12. Vedėjas:

12.1. planuoja ir organizuoja Skyriaus darbą: paskirsto užduotis Skyriaus valstybės tarnautojams ir darbuotojams ir kontroliuoja jų vykdymą, teikia pasiūlymus Fondo valdybos direktoriaus pavaduotojui dėl Skyriaus veiklos tobulinimo;

12.2. atsako už Skyriui pavestų uždavinių ir funkcijų atlikimą;

12.3. vykdo kitas savo pareigybės aprašyme ir kituose teisės aktuose nustatytas funkcijas bei Fondo valdybos direktoriaus ir Fondo valdybos direktoriaus pavaduotojo pavedimus.

13. Nesant vedėjo, jis pavaduojamas Fondo valdybos direktoriaus nustatyta tvarka.
Punktas pakeistas:

Nr. V-605, 2018m. lapkričio 28 d. 

                 Skyriaus valstybės tarnautojai ir darbuotojai yra tiesiogiai pavaldūs Vedėjui.

14. Skyriaus valstybės tarnautojai ir darbuotojai privalo tinkamai ir laiku atlikti pareigybės aprašyme nustatytas funkcijas, vykdyti pavedamas užduotis, laikytis  teisės aktų, vidaus ir darbo tvarką reglamentuojančių dokumentų, taip pat dokumentų rengimo taisyklių ir kitų teisės aktų reikalavimų.

V SKYRIUS

SKYRIAUS VEIKLOS KONTROLĖ

15. Skyriaus veiklą kontroliuoja Fondo valdybos direktoriaus pavaduotojas teisės aktų nustatyta tvarka.

____________________________

